Lav et referat af nedenstående tekst:

Tekst:
Stigende elpriser har gjort, at Forsyningen ikke kan levere lige så meget el for det samme beløb, som den plejer. Derfor har Teknisk Udvalg i Frederikshavn Kommune tirsdag aften besluttet, at kommunens gadebelysning, effektbelysning og julebelysning skal reduceres. Helt konkret er der tale om følgende belysning i kommunen: 1. Hver anden gadelampe bliver slukket, der hvor det ikke har betydning for trafiksikkerheden. 2. Kommunal effektbelysning på bygninger bliver slukket. Det er for eksempel det lys, der er på solnedgangspladsen i Skagen eller på Lodstorvet i Frederikshavn. 3. Den kommunale julebelysning bliver begrænset. Det betyder, at der bliver opsat ét juletræ med lys i hver af de tre hovedbyer, og der bliver opsat ét juletræ med lys i de oplandsbyer, som har en bevilling til det. Reducerer omfanget af lys med 50 procent Kommunen har lavet aftale med de tre foreninger FREDERIK Handel- og Virksomhedsforening, Sæby Handel og Skagen Handelsstandsforening om, at julelysene først tændes 25. november og slukkes igen 3. januar. Julelysene er dermed kun tændt i 40 dage, og det er en reduktion af tændingsperioden på 40 procent. Derudover er julelysene også kun dagligt tændt i tidsrummet fra 15.00-22.00. Endelig vil de tre foreninger også reducere udsmykningen med lys i et omfang svarende til 40-50 procent. Besparelser koster penge Beslutningen er truffet i tråd med Frederikshavn Kommunes rammeaftale med Forsyningen. For den økonomiske ramme i aftalen skal både dække strømforbruget, men også vedligehold af den eksisterende belysning og udskiftning af almindelig lys til LED. - LED bruger langt mindre strøm end almindelige lyspærer, men udskiftningen koster også penge, siger formand for Teknisk Udvalg, Karsten Thomsen og fortsætter: Derfor er vi nødt til at spare på strømforbruget for fortsat at have råd til udskiftningen, siger formand for Teknisk Udvalg, Karsten Thomsen.

Referat:
Også den kommunale jule- og effektbelysning bliver reduceret. I visse tilfælde op mod 50 procent. Det sker som følge af de voldsomme prisstigninger.